  pixabay.com Майя Бывальцева XXVIII элькун тол гурт шудонъёсы пыриськисьёс нырысьсэ дартсын кужымзэс мерталозы. Туэ ӵошатсконъёс 23-26 тулыспалэ Сарапул ёросысь Сигаево черкогуртын ортчозы. Со сярысь элькун тӧролэн но кивалтэтлэн пресс-службазы ивортӥз. Оглом ӵошатсконъёс 11 амалъёсъя мынозы, со пӧлын куасэн бызьылон, тол полиатлон, баксетбол, хоккей, шахматэн, шакиен шудон, дартс, семьяослэн но кивалтӥсьёслэн вожвылъяськонъёссы. Озьы ик куинетӥез «Команда Удмуртии» тол фестиваль ортчоз, со улсын биатлонъя, бендрестлингъя ӵошатсконъёс, «Настольник» шудон радъяськозы. 4-тӥ толсурысен котькуд ёросын ас ӵошатсконъёссы радъясько, соослы йылпумъянъёсъя кужмоосызлэсь спортсменъёслэсь командаоссы кылдытӥськозы. Озьы ик али басктболъя, хоккеен шудонъя шудонъя быръён турниръёс мыно, шакшкиен но шахматэн шудонын ортчизы ни. Пусъём, ӵапак Сигаевоын 1992-тӥ арын нырысетӥосыз элькун гужем шудонъёс ортчизы. Туэ ужрадлы сизьым объкетъёсты дасяло, отын ӵошатсконъёс мынозы но спортсменъёс улозы. Элькун тол гурт шудонъёс ньыль полэс олимпи чемпионкалэн Галина Кулаковалэн 80 арес тырмонэзлы но Удмуртилэн нырысетӥ олимпи медалезлы 50 ар тырмонлы сӥземын. Шудонъёслэн талисманэз Камушка луоз. Тодэ вайытом, XXVII элькун тол гурт шудонъёс Вавож ёросын ортчизы. Ас группаосазы Пичи Пурга, Вавож но Юкаменск ёросъёс вормизы. Ӵошатсконъёслы йылпумъянъёсъя кылдытэм Удмуртилэн командаез X Огъяросси тол гурт шудонъёсын 600 сюрсозь улӥсен улосвылъёс пӧлын нырысетӥ инты басьтӥз. Ватсалом, элькун гужем шудонъёс Балезино ёросын 2022-тӥ арын ортчозы. Тегъёс: Удмуртия гуртшудонъёс ӵошатсконъёс Сарапул  